“หอการค้าไทย” เผยดัชนีเชื่อมั่นผู้บริโภค พ.ย.62 ต่ำสุดรอบ 5 ปี หลังเจอปัจจัยกระทบรอบด้าน
"หอการค้าไทย" เผยดัชนีเชื่อมั่นผู้บริโภค พ.ย.62 ต่ำสุดรอบ 5 ปี หลังเจอปัจจัยกระทบรอบด้าน
"หอการค้าไทย" เผยดัชนีเชื่อมั่นผู้บริโภค พ.ย.62 ต่ำสุดรอบ 5 ปี หลังเจอปัจจัยกระทบรอบด้าน
6 ธ.ค. 2562

ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยผลสำรวจดัชนีความเชื่อมั่นผู้บริโภค เดือน พ.ย.62 อยู่ที่ 69.1 ลดลงจากเดือน ต.ค. 62 ที่อยู่ในระดับ 70.7 ปรับตัวลดลงต่อเนื่องเป็นเดือนที่ 9 ต่ำสุดในรอบ 67 เดือน ซึ่งเป็นผลมาจากความเป็นห่วงสถานการณ์เศรษฐกิจและการเมืองในประเทศ
สำหรับดัชนีความเชื่อมั่นต่อเศรษฐกิจโดยรวมเดือน พ.ย.อยู่ที่ 56.4 ลดลงจากเดือน ต.ค.62 ที่อยู่ในระดับ 57.9 ขณะที่ดัชนีความเชื่อมั่นเกี่ยวกับโอกาสหางานทำเท่ากับ 65.4 ลดลงจาก 67.0 ส่วนดัชนีความเชื่อมั่นเกี่ยวกับรายได้ในอนาคตเท่ากับ 85.6 ลดลงจาก 87.3 เช่นกัน
โดยมีปัจจัยลบ ประกอบด้วย สภาพัฒนาการเศรษฐกิจและสังคมแห่งชาติ(สศช.) หรือ สภาพัฒน์ ที่ปรับลดประมาณการอัตราการขยายตัวทางเศรษฐกิจ (GDP) ของไทยปี 62 เหลือ 2.6% จากเดิมที่คาดว่าจะขยายตัว 3.0% ถือเป็นอัตราที่ต่ำสุดในรอบ 5 ปี, ตัวเลขการส่งออกในเดือนต.ค. ลดลง 4.54%, ราคาพืชผลเกษตรยังทรงตัวในระดับต่ำ, ราคาน้ำมันขายปลีกในประเทศปรับตัวเพิ่มขึ้น, ความกังวลเกี่ยวกับปัญหาสงครามการค้า และผู้บริโภคยังรู้สึกว่าเศรษฐกิจฟื้นตัวช้าและกระจุกตัว
ส่วนปัจจัยบวก คือ คณะกรรมการนโยบายการเงิน(กนง.) ลดดอกเบี้ย 0.25%, มาตรการกระตุ้นเศรษฐกิจของรัฐ ที่มี “ชิมช้อปใช้” เฟส 3 ออกมา และเงินบาทปรับตัวอ่อนค่าลงเล็กน้อย